
INSTRUCŢIUNE

de îndatoriri funcţionale managerului pe vînzări

privind securitatea şi sănătatea în muncă

(numărul de înregistrare)

Managerul 

1) să solicite autorităţii administrative competente în domeniul securităţii muncii şi autorităţii administrative sanitaro - epidemiologice autorizaţia de funcţionare a persoanei juridice sau fizice, iar în cazurile respective, autorizaţia de fabricare a echipamentelor tehnice, echipamentelor individuale de protecţie şi de lucru. Să menţină condiţiile pentru care s-a obţinut autorizaţia şi să ceară revizuirea acesteia în cazul modificării condiţiilor iniţiale în care a fost emisă;

2) să stabilească funcţiile şi obligaţiile, conducătorilor de subdiviziuni şi de locuri de muncă în domeniul securităţii şi igienei muncii;

3) să asigure elaborarea şi îndeplinirea planului anual de măsuri de securitate şi igienă a muncii;

4) să asigure elaborarea instrucţiunilor de securitate a muncii corespunzător condiţiilor în care se desfăşoară activitatea la locurile de muncă;

5) să asigure informarea fiecărui salariat asupra riscurilor la care acesta este expus la locul de muncă, în desfăşurarea activităţii sale şi asupra măsurilor de prevenire necesare;

6) să asigure, pe cheltuiala persoanei juridice sau fizice, instruirea, testarea şi perfecţionarea profesională a angajaţilor în materie de securitate a muncii;

7) să ia măsuri de cunoaştere şi respectare, de către toţi salariaţii, a legislaţiei privind securitatea şi igiena muncii;

8) să angajeze numai persoane care, în urma controlului medical şi a verificării aptitudinilor psiho-profesionale, corespund sarcinii de muncă ce urmează să o execute, să ia măsuri de verificare a salariaţilor, în vederea admiterii la lucru numai a celor în deplină capacitate de muncă, să asigure angajaţilor controlul medical periodic;

9) să asigure evaluarea factorilor de risc la locurile de muncă;

10) să asigure dotarea gratuită a angajaţilor cu echipament individual de protecţie şi de lucru;

11) să acorde gratuit alimentaţie de protecţie angajaţilor ce lucrează în condiţii de muncă grele şi vătămătoare;

12) să acorde gratuit materiale igienico-sanitare angajaţilor care îşi desfăşoară activitatea la locuri de muncă cu condiţii de murdărire excesivă a pielei;

13) să asigure funcţionarea permanentă şi corectă a sistemelor şi dispozitivelor de protecţie, a aparaturii de măsură şi control, precum şi a instalaţiilor de captare, reţinere şi neutralizare a substanţelor nocive degajate în desfăşurarea proceselor tehnologice;

14) să nu ceară angajatului îndeplinirea unor sarcini de muncă ce prezintă pericol iminent de accidentare; 

15) să organizeze serviciu pentru securitatea muncii şi serviciu medical de întreprindere;

16) să asigure formarea (sau angajarea după criterii corespunzătoare) personalului ce va fi însărcinat cu probleme de securitate şi igienă a muncii;

17) să contribuie la constituirea comitetului pentru securitatea şi igiena muncii;

18) să nu implice financiar angajaţii în acoperirea cheltuielilor determinate de realizarea măsurilor de securitate şi igienă a muncii;

19) să asigure comunicarea, cercetarea, evidenţa, raportarea corectă şi în termenele stabilite a accidentelor de muncă şi bolilor profesionale produse, examinarea cauzelor acestora, elaborarea şi realizarea măsurilor de prevenire a unor asemenea evenimente;

20) să prezinte documentele şi să dea relaţiile solicitate de inspectorii autorităţii administrative competente în domeniul securităţii muncii în timpul controlului sau efectuării cercetării accidentelor de muncă;

21) să asigure realizarea măsurilor stabilite de inspectorii autorităţii administrative competente în domeniul securităţii muncii cu prilejul controalelor şi al cercetării accidentelor de muncă;

22) să asigure inspectorilor autorităţii administrative competente în domeniul protecţiei muncii acces liber, la orice oră din zi şi din noapte, la locurile de muncă şi în încăperile de serviciu şi de producţie.

Elaborat:

